Dimpués de prener o títol de rei diriche a los visigodos t'o Epiro, con  unas incursions de saqueyo por Tracia, Macedonia, Beocia, Focida y o Peloponiso con ciudatz como Corinto, Esparta, Argos y Megara, fue nombrato Magister militum de Iliria. Dende Iliria s'adreza enta Roma, pero ye aturato por Estilicón en Pollenza en l'anyo 402 y en Verona en l'anyo 403. A la muerte d'Estilicón asitia Roma, retirando-se con un tributo. Dimpués asitia a Honorio en a suya nueva capital Ravena.